NS Yamal

NS Yamal () – Tarybų Sąjungos Arktika klasės atominis ledlaužis. Pavadintas Jamalo pusiasalio vardu.

Ledlaužis į vandenį nuleistas 1986 m. Sankt Peterburgo Baltijos laivų statykloje. Daugiausiai naudojamas mokslinėms ekspedicijoms ir ekskursijoms.

Laivas turi dvigubą korpusą, kurio išorinės dalies storis siekia 45 mm, o vidinės – 25 mm. Laužyti ledą gali tiek judėdamas pirmyn, tiek atgal.

Ledlaužyje yra 50 kajučių keleiviams, 100 vietų valgykla, biblioteka, tinklinio aikštelė, gimnastikos salė, šildomas uždaras plaukimo baseinas, sauna ir ligoninė.

Yamal